SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Lucia Király Csajka, Mgr.	
Znalosť cudzích jazykov:	Anglický, nemecký, maďarský	

2.	Zahraničná pracovná cesta

Štát / mesto:	Chorvátsko, Dubrovník	
Názov a adresa 
prijímajúcej organizácie:	Agency for mobility and EU Programmes
Gajeva 22
HR – 10 000
Zagreb	
Účel cesty:	Pracovné stretnutie projektových manažérov zodpovedných za stratégiu inklúzie mladých ľudí s nedostatkom príležitostí do programu Mládež v akcii	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
20.03.2013	Highlights & Lowlights – výmena skúseností o najúspešnejších, ako aj menej úspešných aktivitách v rámci podpory inklúzie (projekty, stratégie, spolupráca a pod.) 	
21.03.2013	Inklúzia v rámci programu Mládež v akcii v Chorvátsku
-	Prezentácia miestnych organizácií
-	Prezentácia chorvátskej Národnej agentúry
Zhrnutie výstupov  
Hodnotenie inklúzie v rámci programu Mládež v akcii (2007-2012) z pohľadu štatistík
Prezentácia návrhu nového programu (2014 – 2020)
Inklúzia v rámci navrhovaných aktivít nového programu 	
22.03.2013	Návrh konkrétnych opatrení a príprava plánu aktivít	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
20.03.2013	Stretnutia sa zúčastnili kolegovia z Turecka, Francúzska, Nemecka, Švajčiarska, Chorvátska, Belgicka a Grécka. Zástupca každej Národnej agentúry prezentoval príklady úspešných, ale aj neúspešných aktivít v rámci začleňovania mladých ľudí s nedostatkom príležitostí. 	
21.03.2013	Chorvátska Národná agentúra prizvala na stretnutie zástupcov 2 organizácií, ktorí prezentovali realizované projekty so začlenením mladých ľudí s nedostatkom príležitostí. V jednom prípade sa jednalo o mládežnícku výmenu so začlenením mladých ľudí s telesným postihnutím (www.zamisli.hr), v druhom o mládežnícku iniciatívu zameranú na začlenenie mladých ľudí muskulárnou distrofiou a geograficky znevýhodnených mladých ľudí z ostrova Pag (www.soih.hr).  
Nasledovala prezentácia stratégie inklúzie chorvátskej Národnej agentúry a diskusia. 
V poobedňajšom bloku boli všetky informácie z predchádzajúcich aktivít využité v rámci workshopov, ktorých cieľom bolo identifikovať faktory úspešnosti v rámci inklúzie; v bodoch:
-	Dôležitosť dlhodobého strategického prístupu
-	Potreba proaktívneho prístupu vo vzťahu k mladým ľuďom s nedostatkom
príležitostí alebo organizáciám, ktoré s nimi pracujú
-	Potreba využívať viaceré zdroje s cieľom zvýšenia dopadu jednotlivých opatrení
-	Zjednodušiť komunikačné nástroje a procesy
-	Potreba spolupráce a sieťovania v rámci inklúzie
-	Dôležitosť dokumentácie a zviditeľnenia opatrení zameraných na inklúziu, ako aj výstupov  
Prezentácia štatistických údajov týkajúcich sa inklúzie za jednotlivé krajiny a ich porovnanie s oficiálnymi výsledkami v rámci výskumu RAY (Research Based Analysis of Youth in Action)
Z aktivity vyplynula potreba vylepšenia zberu údajov o projektoch zapájajúcich mladých ľudí s nedostatkom príležitostí.
Prezentácia návrhu nového programu a procesu jeho pripomienkovania. Po prezentácii nasledoval workshop zameraný na formulovanie odporúčaní v rámci inklúzie v novom programe.  	
22.03.2013	Formulácia konkrétnych návrhov na zlepšenie v rámci nasledovných oblastí:
•	Podpora participácie mladých vedúcich s nedostatkom príležitostí na programe
•	Nástroje inklúzie a procesy
•	Skvalitnenie štatistických údajov v rámci inklúzie
•	Úloha SALTO Inclusion v novom programe
•	Koncept Podpornej skupiny kolegov zodpovedných za inklúziu 
Samostatná príprava plánu aktivít pre nadchádzajúce obdobie jednotlivými zástupcami Národných agentúr.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
-	Zaviesť nový systém zberu štatistických údajov týkajúcich sa začleňovania mladých ľudí s nedostatkom príležitostí. Nový systém bude spočívať v registrácii údajov v dvoch fázach; pri obsahovom hodnotení projektov a obsahovom hodnotení Záverečných správ.
-	Dokumentovať proces zapojenia rómskych komunít do Európskej dobrovoľníckej služby prostredníctvom videa, pripraviť krátku prezentáciu celého procesu 	

6.	Prehľad prinesenej dokumentácie a miesto jej uloženia 

Podrobná Záverečná správa zo stretnutia X:\Public\MLADEZ_V_AKCII\OMIM\NA MvA\Horizontalne temy\Inclusion\2013\InclusionColleaugeSupportGroup	

7.	Osobitne vyhodnotený očakávaný prínos ZPC 

Prínos služobnej cesty vnímam hlavne v rovine možnosti odovzdania skúseností slovenskej Národnej agentúry v rámci inklúzie rómskych komunít. Osobne bolo pre mňa stretnutie prínosné najmä v zmysle uvedomenia si potreby lepšieho zviditeľnenia našich aktivít v rámci inklúzie a inšpirovania sa od kolegov, ktorí využívajú ako médium najmä video, ktoré sa v súčasnosti ukazuje ako najefektívnejší nástroj na šírenie informácií. Pozitívne taktiež hodnotím možnosť formulovať odporúčania v rámci inklúzie, ktoré by mali uľahčiť začleňovanie mladých ľudí s nedostatkom príležitostí v rámci nového programu.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Prenos získaných informácií sa uskutoční ich priamou aplikáciou v rámci akčného plánu Inklúzie a v rámci pravidelných porád Národnej agentúry.	

Súhlasím so zverejnením tejto správy na internete

Dátum:	03. apríla 2013	
Správu vypracoval
(meno a priezvisko, podpis):	Lucia Király Csajka	
Správu schválil
(meno a priezvisko, podpis):